Markus J. Rantala

Markus J. Rantala (s. 1976 Vantaa, Suomi) on suomalainen evoluutiopsykologian tutkija, joka toimii yliopistonlehtorina Turun yliopiston biologian laitoksella. Rantala on suorittanut tohtorin tutkinnon sekä biologian että psykologian alalta. Hänellä on dosentin arvo kolmella eri tieteenalalla: evoluutiopsykologiassa, evoluutiobiologiassa sekä ekologiassa ja ympäristönhoidossa.    

Rantala väitteli vuonna 2002 Jyväskylän yliopistossa tohtoriksi biologian alalta väitöskirjallaan Immunocompetence and sexual selection in insects, jossa hän käsittelee immuniteettitason ja seksuaalivalinnan välistä yhteyttä hyönteisillä. Vuonna 2014 Rantala väitteli puolestaan tohtoriksi Turun yliopistossa psykologiasta väitöskirjallaan Physical attractiveness as a signal of biological quality

 Teorioita 
 Mielenterveys 
Rantala on esittänyt useita mielenterveyttä koskevia teorioita. Rantala kumppaneineen on esittänyt psykoneuroimmunologiaan perustuvan selitysmallin kaksisuuntaisen mielialahäiriön syntymekanismiksi. Rantala tutkimusryhmineen on myös teoretisoinut, ettei masennus ole vain yksi sairaus vaan evoluutiopsykologian näkökulmasta 12 eri sairautta. Kummassakin teoriassa keskeistä on elimistön matala-asteisen tulehduksen ja elintapojen merkitys mielenterveydelle. Rantala, 2019, s. 81} Rantala tutkimusryhmineen tarjoaa masennuksen selitykseksi luonnonvalintaan liittyvän sopeutumanRantala, 2019, s. 85–87Rantala, 2019, s. 105–107 ja korostaa ensisijaisesti syiden hoitoa. Rantala on esittänyt evoluutiopsykologiaan perustuvia teorioita myös syömishäiriöstä ja skitsofreniasta.    

 Parinvalinta 
Vuonna 2014 julkaistussa psykologian väitöskirjassaan Rantala tutki heteroseksuaalista parinvalintaa köyhissä ja rikkaissa maissa. Rantalan väitöskirjan mukaan valintaan vaikuttavat esimerkiksi immuunivaste, stressihormonitaso ja kehon rasvaprosentti.  Rantala on myös esittänyt teorian sukupuolieroja tuottavien hormonien merkityksestä syntyvyyden laskuun länsimaissa. 

 Kantelu Rantalan opetuksesta 
Turun yliopisto aloitti syksyllä 2014 evoluutiopsykologian sivuainekokonaisuuden opettamisen. Rantalan mukaan tarkoitus olisi, että mahdollisimman moni tieteenala alkaisi hyödyntää evoluutiopsykologiaa työkaluna.  Rantala on kertonut saaneensa tutkimustensa vuoksi vihaviestejä ja uhkailua uskonnollisista ja poliittisista lähtökohdista. Rantalasta tehtiin lisäksi kantelu aiheena ”naisvihamielisyys ja tasa-arvolain vastainen opetus”. Turun yliopiston rehtorin Kalervo Väänäsen mukaan asiassa ei ollut mitään huomautettavaa ja opetus saa jatkua entisellään.

 Kritiikki Rantalan tutkimusta kohtaan 

Syyskuussa 2021 verkkolehti Long Play julkaisi Oskari Onnisen kirjoittaman artikkelin, jossa käsiteltiin Rantalan uraa ja artikkeleita. Sen mukaan Rantala on esittänyt tutkimustensa pohjalta julkisuudessa väitteitä, joille ei löydy tukea itse tutkimuksista. Esimerkiksi Rantalan tiedote, jossa hän väitti ratkaisseensa kaksisuuntaisen mielialahäiriön syntymekanismin, toi Rantalalle huomautuksen Turun yliopiston toimesta hyvän tieteellisen käytännön loukkaamisesta kesäkuussa 2021.

Eräät psykiatrian erikoislääkärit ovat kritisoineet häntä mediassa siitä, että heidän mielestään Rantalan tutkimukset saattavat aiheuttaa hengenvaarallisia tilanteita, mikäli kaksisuuntaista mielialahäiriötä sairastavat lopettavat lääkityksensä. Rantalan ja häntä kritisoineiden psykiatrien kiista liittyy muun muassa siihen, osoittaako kaksisuuntaisen mielialahäiriön valtaväestöä vähäisempi esiintyvyys amisseilla kaksisuuntaisen mielialahäiriön johtuvan länsimaisesta elämäntavasta. Rantalan mukaan osoittaa, psykiatrien mielestä ei.

 Lähteet 


Viitteet

 Aiheesta muualla 
Markus J. Rantala tutkimusportaalissa
Markus J. Rantalan kotisivu

Luokka:Suomalaiset psykologit
Luokka:Suomalaiset biologit
Luokka:Evoluutiopsykologia
Luokka:Vuonna 1976 syntyneet
Luokka:Elävät henkilöt